<classify> Azam ilitoka na ushindi wa mabao 2-0 katika mchezo wa juzi dhidi ya Malakia, ushindi ambao umeipa nafasi ya kuingia robo fainali katika michuano hiyo ya Kombe la Kagame inayoendelea jijini Dar es Salaam kwa kuwa na pointi sita.Akizungumza baada ya mechi hiyo, Stewart Hall alisema utaratibu wa kuwapumzisha wachezaji baadhi na wengine wakicheza, una lengo la kuwalinda wachezaji na kuwaweka imara pindi wanapoingia uwanjani.Wachezaji watakuwa wanapumzika kwa zamu, nikiwachezesha baadhi katika mechi moja wengine watakuwa wanapumzika nyingine, kitendo hicho kinatoa fursa kwa wachezaji wanapoingia uwanjani kujituma na kucheza kwa nguvu kushinda,alisema.Katika mechi ya kwanza dhidi ya KCCA kuna wachezaji walianzia benchi kama Ame Ally, Kipre Tchetche, Gadiel Michael na Jean Mugiraneza. Aidha, katika mechi ya juzi kikosi hicho cha Azam kilianza na wachezaji hao wa kikosi cha kwanza na kuwapumzisha Didier Kavumbagu, Erasto Nyoni, huku Farid Mussa ambaye hakucheza kabisa akiingizwa kipindi cha pili.Pamoja na hayo, alizungumzia kufurahishwa na kiwango cha wachezaji wake ambao walikuwa wakijituma na kupata ushindi.Nawapongeza wachezaji wanajitahidi kucheza kama wanavyoelekezwa, nina imani wataendelea hivyo katika kuhakikisha tunafanya vizuri katika michezo ijayo,alisema.Alisema siri ya ushindi huo pia imetokana na kubadili mfumo wa uchezaji kutoka 4-3-3 na kutumia 3-5-2 ambao umesaidia timu hiyo kuzaa matunda. Kwa upande wake, kocha wa Malakia alisema kitendo cha kupoteza mchezo huo kinampa presha kubwa katika mechi zijazo.Alisema wana kazi ya ziada kuhakikisha wafanya kazi ya ziada ili kushinda na kusonga mbele.  <topic>: MICHEZO 